แนวโน้มหุ้นเช้านี้รีบาวน์
นักวิเคราะห์คาดตลาดหุ้นไทยเช้านี้รีบาวน์ ขานรับตัวเลขศก.สหรัฐ -อีซีบีพร้อมเข้าซื้อบอนด์
5 ต.ค. 2555

นักวิเคราะห์คาดตลาดหุ้นไทยเช้านี้รีบาวน์ ขานรับตัวเลขศก.สหรัฐ -อีซีบีพร้อมเข้าซื้อบอนด์
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นเช้านีน้น่าจะรีบาวน์ ได้หลังจากจากวานนี้ปรับฐานลดลงเล็กน้อย ขานรับตัวเลขเศรษฐกิจเมื่อคืนนี้ดีกว่าคาด ได้แก่ตัวเลขผู้ขอรับสวัสดิการว่างงานน้อยลงทำให้ตลาดหุ้นดาวน์โจนส์ปิดบวก ขณะเดียวกันธนาคารกลางยุโรป (ECB) ออกมาระบุว่าพร้อมเข้าซื้อพันธบัตรรัฐบาลประเทศยูโรโซนที่มีเงื่อนไขสมบูรณ์อย่างรวดเร็ว
แต่อย่างไรก็ตาม มองว่าวันนนี้กรอบการเคลื่อนไหวตลาดอยู่ในวงจำกัด โดยวันนี้เป็นวันศุกร์ซึ่งนักลงทุนส่วนใหญ่จะไม่ถือหุ้นข้ามสัปดาห์ ประกอบกับจะมีพายุเข้ามาในสุดสัปดาห์นี้ทำให้กังวลเรื่องน้ำท่วมที่อาจมีผลกระทบกับธุรกิจได้  มองแนวต้านไว้ที่ 1,312-1,315 จุด แนวรับที่ 1,300 จุด 
ขณะที่ บล.กรุงศรี คาดว่า วันนี้ตลาดทรงตัวเหนือแนว 1,300 จุด ให้สัญญาณขึ้นระยะสั้นอยู่ กรอบที่เคลื่อนไหวจะอยู่บนแนว 1,305-1,312 จุด ยังให้มุมมองแบบขึ้นระยะสั้นเท่านั้น เนื่องจากการปรับขึ้นต่อเนื่อง 5 สัปดาห์ติดต่อกัน อาจทำให้ตลาดตึงตัววันนี้และสัปดาห์นี้มากขึ้น หากไม่ต่ำกว่านี้ยังไต่ขึ้นได้